Rødtannspissmus

se inndeling

Rødtannspissmus (Soricinae) er en underfamilie i spissmusfamilien (Soricidae) som teller cirka 150 terrestriske og fossoriale arter, fordelt i seks tribus med tilsammen cirka 14 eksisterende slekter. Artene i denne gruppen finnes utelukkende i den holarktiske sonen.

Inndelingen av denne gruppen er kompleks, og siden mange arter fortsatt regnes som uavklarte, er også antallet arter og slekter usikkert. Seks av artene finnes i Norge, hvorav fem tilhører slekten Sorex (langhalespissmus) og én slekten Neomys (eurasiske vannspissmus).

Til forskjell fra de to underfamiliene med hvittannede spissmus, så har rødtannspissmus jern utfelt i emaljen som gir røde tannspisser og øker slitestyrken på den delen av emaljen som farges rød.

 Inndeling 
Inndelingen av hvittannspissmus følger Valomy et al. (2015). Norske beskrivelser i parentes er ikke offisielle navn, men kun midlertidige beskrivelser.

 Eulipotyphla, insektetere
 Soricidae, spissmusfamilien
 Crocidurinae, hvittannspissmus
 Myosoricinae, (afrikanske hvittannspissmus)
 Soricinae, rødtannspissmus
 Anourosoricini
 Anourosorex, asiamuldvarpspissmus
 Blarinellini
 Blarinella, asiatiske korhalespissmus
 Blarinini
 Blarina, amerikanske korhalespissmus
 Cryptotis, småørespissmus
 Nectogalini
 Chimarrogale, asiatiske vannspissmus
 Chodsigoa
 Crossogale
 Episoriculus
 Nectogale
 Neomys, eurasiske vannspissmus (vannspissmus er eneste art i Norge)
 †Nesiotites
 Soriculus
 Notiosoricini
 Megasorex
 Notiosorex
 Soricini
 Sorex, langhalespissmus (fem arter finnes i Norge)

 Referanser 
Strait, S. G.; Smith, S. C. (August 2006). Elemental Analysis Of Soricine Enamel: Pigmentation Variation and Distribution in Molars of Blarina Brevicauda. Journal of Mammalogy. American Society of Mammalogists. 87 (4): 700–705. doi:10.1644/05-MAMM-A-265R4.1. Retrieved 2009-09-05

M. Valomy, L. D. Hayes, C. Schradin (2015). Social organization in Eulipotyphla: evidence for a social shrew. Biol. lett. 11: 20150825. doi:10.1098/rsbl.2015.0825

 Eksterne lenker 


Kategori:Spissmus